Zapad 2017 என்பது பனிப்போருக்கும் பின்னர் இரசியா செய்யும் மிகப்பெரிய போர்ப்பயிற்ச்சியாகும். செப்டம்பர் 14-ம் திகதி முதல் 20-ம் திகதி வரை இந்தப் போர்ப்பயிற்ச்சி இரசியாவிலும் பெலரஸிலும் நடக்கவிருக்கின்றது. Zapad என்றால் மேற்கு என்று பொருள்படும். இது நான்கு ஆண்டுகளுக்கு ஒரு முறை நடைபெறும். 2008-ம் ஆண்டு ஜோர்ஜியாவையும் 2014-ம் ஆண்டு உக்ரேனையும் இரசியா போர்ப்பயிற்ச்சி என்ற போர்வையிலேயே ஆக்கிரமித்தது. அதனால் இரசியாவின் அயல் நாடுகள் இப்போர்ப்பயிற்ச்சியினால் அச்சமடைந்துள்ளன. Zapad 2017 போர்ப்பயிற்ச்சியில் எழுபதினாயிரம் முதல் ஒரு இலட்சம் படையினர் ஈடுபடலாம் என மதிப்பிடப்பட்டுள்ளது.